25.8.2007 Jurnalul Oficial al Uniunii Europene L 221/1 I (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 23 iulie 2007 privind semnarea și aplicarea în mod provizoriu a unui acord privind participarea Republicii Bulgaria și a României la Spațiul Economic European și a patru acorduri conexe (2007/566/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf a doua teză, având în vedere propunerea Comisiei, întrucât: Ca urmare a aderării la Uniunea Europeană, Republica Bulgaria şi România („țări solicitante SEE”) au solicitat să devină părți contractante la Acordul privind Spaţiul Economic European („Acordul privind SEE”) în conformi- tate cu articolul 128 din acesta. În acest scop, Comisia, în numele Comunității Europene și al statelor sale membre, a negociat cu Islanda, Principatul Liechtenstein, Regatul Norvegiei și țările solicitante SEE un acord privind participarea Republicii Bulgaria și a României la Spaţiul Economic European („SEE”), precum și patru acorduri conexe, după cum urmează: ()  Acordul sub forma unui schimb de scrisori dintre Comunitatea Europeană şi Regatul Norvegiei privind un program de cooperare pentru creștere economică şi dezvoltare durabilă în Bulgaria; (iiy Acordul sub forma unui schimb de scrisori dintre Comunitatea Europeană şi Regatul Norvegiei privind un program de cooperare pentru creştere economică şi dezvoltare durabilă în România; (iii) Protocolul adițional la Acordul dintre Comunitatea Economică Europeană și Islanda ca urmare a aderării Republicii Bulgaria și a României la Uniunea Euro- peană; și (iv) Protocolul adițional la Acordul dintre Comunitatea Economică Europeană și Regatul Norvegiei ca urmare a aderării Republicii Bulgaria și a României la Uniunea Europeană. Negocierile s-au încheiat la 29 martie 2007. Acordurile menționate ar trebui să fie semnate, în numele Comunităţii Europene, sub rezerva posibilei încheieri a acestora într-o etapă ulterioară. Până la finalizarea procedurilor necesare pentru intrarea în vigoare a acestora și în vederea menținerii bunei funcționări a pieței interne în cadrul Spațiului Economic European, acordurile menţionate ar trebui să se aplice în mod provizoriu în temeiul acordurilor încheiate sub forma unui schimb de scrisori între Comunitatea Europeană și Islanda, Principatul Liechtenstein şi, respectiv, Regatul Norvegiei,